Brussell, 13 ta' Frar 2009 Ir-reġjuni jridu 'jibnu netwerks li jagħtu riżultati' biex jindirizzaw il-kriżi finanzjarja, il-bidla fil-klima u l- biżgħat dwar l-enerġija, qalet Danuta Hübner Nhar it-Tnejn 16 ta' Frar, il-Kummissarju tal-Politika Reġjonali Danuta Hübner se tiftaħ il-konferenza annwali "Reġjuni għall-Bidla Ekonomika", li tnediet mill-Kummissjoni fl-2006. L-okkażjoni maqsuma fuq jumejn se tagħti opportunità lil aktar minn 800 rappreżentant mir-reġjuni tal-Ewropa biex jaqsmu flimkien l-ideat u jippreżentaw pubblikament il-kontribut tagħhom għall-kompetittività, it-tkabbir ekonomiku u l-impjiegi. Wieħed mill-punti ewlenin tal-okkażjoni se jseħħ it-Tnejn filgħaxija meta jitħabbru r-rebbieħa tal-Premjijiet 'RegioStars' 2009, li jonoraw il-proġetti li ispiraw l-aktar u dawk l-aktar innovattivi ffinanzjati mill-Politika ta' Koeżjoni tal-UE. "It-tema tal-konferenza ta' din is-sena 'Nibnu netwerks li jagħtu riżultati' ma tantx tista' tkun iżjed f'waqtha f'mument bħal dan meta r-reġjuni Ewropej qed jiffaċċjaw sfidi globali varji - il-kriżi finanzjarja, il-bidla fil-klima u l-provvista tal-enerġija biex insemmu wħud minnhom. Permezz tan-netwerks tal-Politika ta' Koeżjoni, nistgħu nippromwovu u nintegraw il-prassi t-tajba u l-esperjenza fir-reġjuni biex ikun jista' jgawdi minnha kulħadd," qalet il-Kummissarju Hübner. Ir-reġjuni se jippreżentaw eżempji ta' prassi tajba f'disa' seminars li jkopru l-oqsma tematiċi li ġejjin: il-ġestjoni tal-ilma, l-aċċess għall-broadband, l-immigrazzjoni fl-ibliet, il-kreattività u l-innovazzjoni, ir-riorganizzazzjoni industrijali, l-impatt tal-bidla fil-klima fil-livell reġjonali, ir-rotot ta' ħeffa għan-netwerks ta' innovazzjoni, is-servizzi ta' tagħrif permezz tas-satellita u l-Pjattaforma ta' Liżbona ta' Monitoraġġ, li tivvaluta l-istrateġija tal-UE għat-tkabbir ekonomiku u l-impjiegi. Kelliema oħra waqt il-konferenza se jkunu Cyril Svoboda, il-Ministru għall-Iżvilupp Reġjonali, li jirrappreżenta l-Presidenza Ċeka tal-Unjoni Ewropea, Luc Van den Brande il-President tal-Kumitat tar-Reġjuni, u Ján Figel', il-Kummissarju għall- Edukazzjoni, it-Taħriġ u l-Kultura. F'okkażjoni ta' filgħaxija fis-16 ta' Frar, il-Kummissarju Hübner u l-President tal- Ġurija, Job Cohen, is-Sindku ta' Amsterdam, għandhom jippreżentaw il-premjijiet 'RegioStars' 2009 lill-proġetti ta' politika reġjonali li ispiraw l-aktar u dawk l-aktar innovattivi. Ħadu sehem madwar 52 proġett minn 18-il pajjiż għall-premjijiet ta' din is- sena, li jiffukaw fuq tliet kategoriji ewlenin: - Ir-riċerka, l-iżvilupp teknoloġiku u l-innovazzjoni; - L-adattament għal bidla fil-klima jew it-taffija tagħha; - Riklam jew programm awdjoviżiv li jenfasizza l-kontribut tal-Politika ta' Koeżjoni. Eżempji ta' netwerks eżistenti ta' reġjuni u bliet Mill-2006 'l hawn, żviluppaw bosta netwerks ta' reġjuni, appoġġjati mill-Kummissjoni Ewropea taħt il-kappa tal-inizjattiva Reġjuni għall-Bidla Ekonomika, inklużi: B3 REGIONS, netwerk immexxi mir-Reġjun tal-Piemonte (l-Italja). Huwa jindirizza l- kwistjoni ta' qofol għall-iżvilupp tal-ekonomija tal-għarfien: l-implimentazzjoni ta' konnessjonijiet f'żoni remoti jew żvantaġġati. RAPIDE, ikkoordinat mill-Aġenzija tal-Iżvilupp Reġjonali tal-Lbiċ tal-Ingilterra (ir- Renju Unit), jindirizza r-rwol tas-settur pubbliku biex jistimula l-innovazzjoni fir- reġjuni, b'mod partikolari jgħin lin-negozji ż-żgħar biex iwasslu prodotti innovattivi fis- suq b'mod aktar mgħaġġel. Dan in-netwerk ilaqqa' 12-il reġjun Ewropew. HerO, immexxi minn Regensburg (il-Ġermanja), huwa netwerk ta' għaxart ibliet li jimmira li jipproduċi strateġiji sostenibbli ta' ġestjoni għal pajsaġġi storiċi urbani. Nota lill-edituri Il-konferenza hija organizzata mill-Kummissjoni Ewropea bi sħab mal-Kumitat tar- Reġjuni. L-iskop tal-inizjattiva tar-Reġjuni għall-Bidla Ekonomika huwa li din tippermetti li l-esperjenza u l-prassi t-tajba fir-reġjuni tal-Ewropa jiġu kondiviżi b'mod mifrux kemm jista' jkun, u li tiġi sfruttata bis-sħiħ biex tippromwovi l-kompetittività, it- tkabbir ekonomiku u l-impjiegi. Matul il-perjodu 2007-2013, hemm disponibbli finanzjament ta' EUR 375 miljun permezz tal-Politika tal-Koeżjoni għall-bini tan-netwerks u għall-attivitajiet ta' tagħlim li taqa' taħt il-kappa ta' "Kooperazzjoni interreġjonali". Għal aktar tagħrif dwar "Reġjuni għall-Bidla Ekonomika" u l-premjijiet 'RegioStars': Din il-websajt toffri wkoll każistika u eżempji interessanti tal-aqwa użu tal-investiment Ewropew għall-modernizzazzjoni tar-reġjuni. (EU contribution: €1.5 million) (EU contribution: €87.6 million) (EU contribution: €5.6 million) (EU contribution: €74.3 million) (EU contribution: €10.8 million) (EU contribution: €4.12 million) (EU contribution: €5.6 million) (EU contribution: €1.09 million) (EU contribution: €3.29 million) (EU contribution: €3.1 million) (EU contribution: €5.3 million) (EU contribution: €6.3 million)
Extracted from Ir-re_juni_jridu__jibnu_netwerks_li_jag_tu_ri_ultati__biex_jindirizzaw_il-kri_i_finanzjarja__il-bidla_fil-klima_u_l-bi_g_at_dwar_l-ener_ija__qalet_Danuta_H_bner.pdf